Mannréttindastofnun Sameinuðu þjóðanna krefst þess að Hvítrússar láti stjórnarandstæðinginn Roman Protasevich lausan þegar í stað. Breskum flugfélögum hafa verið gefin fyrirmæli um að fljúga ekki um hvítrússneska lofthelgi.
Mannréttindastofnun Sameinuðu þjóðanna krefst þess að ráðamenn í Hvíta-Rússlandi láti stjórnarandstæðinginn Roman Protasevich lausan úr haldi þegar í stað. Hið sama gerir Boris Johnson, forsætisráðherra Bretlands. Bresk flugfélög hafa fengið fyrirmæli um að fljúga ekki um hvítrússneska lofthelgi.
Stjórnvöld vestrænna ríkja saka Hvítrússa um að hafa rænt farþegaþotu Ryanair þegar hún var á leið frá Grikklandi til Litáens á sunnudag og þvingað hana til að lenda í höfuðborginni Minsk til að geta handtekið stjórnarandstæðinginn Roman Protasevich og unnustu hans. Leiðtogar Evrópusambandsríkja ákváðu í gær að herða refsiaðgerðir gegn Hvíta-Rússlandi og bönnuðu hvítrússneskum flugvélum að fljúga um lofthelgi ESB-ríkja. Einnig var því beint til evrópskra flugfélaga að fljúga ekki um lofthelgi Hvíta-Rússlands. Nokkur flugfélög hafa þegar orðið við þessu, svo sem SAS, Lufthansa, Finnair og nú síðast Air France. Þá hefur Singapore Airlines tilkynnt að vélar félagsins fari aðra leið.
Mannréttindastofnun Sameinuðu þjóðanna bættist í dag í hóp þeirra sem krefjast þess að Roman Protasevich og unnustu hans verði sleppt þegar í stað. Talsmaður stofnunarinnar sagði á fundi með fréttamönnum að fólki væri brugðið við tíðindin. Öllum ætti að vera ljóst að lög hefðu verið brotin. Þá krafðist Boris Johnson, forsætisráðherra Bretlands, þess á Twitter að Protasevich yrði umsvifalaust sleppt. Breskum flugfélögum hafa verið gefin fyrirmæli um að fljúga ekki um hvítrússneska lofthelgi.
Mannréttindastofnun Sameinuðu þjóðnna krefst þess að Hvítrússar láti stjórnarandstæðinginn Roman Protasevich lausan þegar í stað. Breskum flugfélögum hafa verið gefin fyrirmæli um að fljúga ekki um hvítrússneska lofthelgi.